**บทที่ 5**

**สรุปผล อภิปรายผล และข้อเสนอแนะ**

 การวิจัยเรื่อง “ ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม”มีวัตถุประสงค์ของการวิจัย ดังนี้ 1) เพื่อศึกษาความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม 2) เพื่อเปรียบเทียบความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามของคณะกรรมการชุมชน ที่มี เพศ อายุระดับการศึกษา และผู้อาศัยอยู่ตามเขตเลือกตั้งสมาชิกสภาเทศบาลต่างกัน และ 3) เพื่อศึกษาข้อเสนอแนะของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามกลุ่มตัวอย่างได้แก่ คณะกรรมการชุมชนในเขต เทศบาลเมืองมหาสารคาม อำเภอเมือง จังหวัดมหาสารคาม จำนวน รวม 210 คน จาก 30 ชุมชน โดยใช้วิธีการคำนวณขนาดกลุ่มตัวอย่างตามสูตร ของ (Taro ,1973 p. 727) เครื่องมือที่ใช้ในการวิจัยเป็นแบบสอบถาม โดยแบ่งออกเป็น 3 ตอน จำนวน 32 ข้อลักษณะของแบบสอบถามเป็นแบบมาตราส่วนประมาณค่า (Rating Scale) 5 ระดับ มีค่าความเชื่อมั่นทั้งฉบับเท่ากับ .90 และแบบสอบถามปลายเปิดเกี่ยวกับข้อเสนอแนะของคณะกรรมการชุมชนต่อดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามการวิเคราะห์ข้อมูล ตอนที่ 1 ใช้การหาค่าความถี่ (Frequency) และค่าร้อยละ (Percentage) และนำเสนอในรูปตารางประกอบการบรรยาย ตอนที่ 2 ใช้การวิเคราะห์หาค่าเฉลี่ย (****) และส่วนเบี่ยงเบนมาตรฐาน (S.D.) ตอนที่ 3 ใช้การทดสอบค่าที (t-test) และการวิเคราะห์ความแปรปรวนทางเดียว (One-way ANOVA:F- test) ตอนที่ 4 ใช้วิธีการวิเคราะห์เนื้อหา (Content Analysis) แล้วแจกแจงและลำดับความถี่ (Frequency) และนำเสนอในรูปตารางประกอบการบรรยายและการวิจัยเชิงคุณภาพโดยการสัมภาษณ์กลุ่มเป้าหมาย จำนวน 9 คน สามารถนำเสนอผลการวิจัยได้ตามลำดับ

 1. สรุปผล

 2. อภิปรายผล

 3. ข้อเสนอแนะ

**5.1 สรุปผล**

 จากการวิจัย “ ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม”สรุปผลได้ดังนี้

 5.1.1 ผลการวิจัยเชิงปริมาณสามารถสรุปได้ ดังนี้

 5.1.1.1 ผลการวิเคราะห์ข้อมูลทั่วไปของผู้ตอบแบบสอบถาม พบว่าส่วนใหญ่เป็นเพศหญิง จำนวน 119 คน คิดเป็นร้อยละ 56.67 มีอายุ 40-55 ปีจำนวน 111 คน คิดเป็นร้อยละ 52.86 มีอายุต่ำกว่า 40 ปี จำนวน 37 คน คิดเป็นร้อยละ 17.62 สำเร็จการศึกษาระดับมัธยมศึกษา/เทียบเท่า จำนวน 86 คน คิดเป็นร้อยละ 40.95 อยู่ในเขตเลือกตั้งที่ 3จำนวน 84คน คิดเป็นร้อยละ 40.00

 5.1.1.2 ผลการวิเคราะห์ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม พบว่าโดยรวม อยู่ในระดับปานกลาง เมื่อจำแนกเป็นรายด้าน อยู่ในระดับมาก 1 ด้าน อยู่ในระดับปานกลาง3 ด้าน เรียงลำดับจากค่าเฉลี่ยมากไปน้อย ดังนี้ด้านการพัฒนาการศึกษา ศาสนาและวัฒนธรรมด้านการพัฒนาศักยภาพองค์กรด้านการพัฒนาสังคมเป็นสุขและ เศรษฐกิจชุมชนและด้านการพัฒนาศักยภาพเมือง

 5.1.1.3 ผลการเปรียบเทียบความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม พบว่า

 1) เพศ พบว่า ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคาม จำแนกตามเพศโดยรวม และรายด้านไม่แตกต่างกันทางสถิติที่ระดับ .05

 2) อายุ พบว่า ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม จำแนกตามอายุ โดยรวมไม่แตกต่างกันทางสถิติที่ระดับ .05 เมื่อจำแนกเป็นรายด้านแตกต่างกันอย่างมีนัยสำคัญ ทางสถิติที่ระดับ .05 จำนวน 2 ด้าน คือด้านการพัฒนาการศึกษา ศาสนาและวัฒนธรรมและด้านการพัฒนาสังคมเป็นสุขและเศรษฐกิจชุมชน

 3) ระดับการศึกษา พบว่า ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม จำแนกตามระดับการศึกษาพบว่าโดยรวมไม่แตกต่างกันทางสถิติที่ระดับ .05 เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1 ด้าน คือด้านการพัฒนาสังคมเป็นสุขและเศรษฐกิจชุมชน

 4) ผู้อาศัยอยู่ตามเขตเลือกตั้งสมาชิกสภาเทศบาลพบว่าโดยรวมแตกต่างกันทางสถิติที่ระดับ .05 เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 3 ด้าน คือด้านการพัฒนาการศึกษา ศาสนาและวัฒนธรรมด้านการพัฒนาศักยภาพเมือง และด้านการพัฒนาสังคมเป็นสุขและเศรษฐกิจชุมชน

 5.1.1.4 ข้อเสนอแนะของคณะกรรมการชุมชนต่อดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามที่มีค่าความถี่สูงสุดแต่ละด้าน ปรากฏ ดังนี้ เทศบาลควรจัดหา เครื่องมือที่ทันสมัยในการให้บริการเช่น ฝ่ายทะเบียน และการเก็บภาษี เทศบาลควรส่งเสริม และสนับสนุนการพัฒนาภูมิปัญญาท้องถิ่นอย่างจริงจัง เทศบาลควรเร่งวางท่อระบายน้ำอย่างทั่วถึงเพื่อป้องกันน้ำท่วม และเทศบาลควรร่วมมือ และสนับสนุนเจ้าหน้าที่ตำรวจอย่างจริงจังในการตรวจตรารักษาความสงบในช่วงเวลากลางคืน

 **5.1.2 สรุปผลจากการวิจัยเชิงคุณภาพ**

 จากการสัมภาษณ์ผู้รู้เกี่ยวกับ การดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม 4 ด้าน คือ ด้านการพัฒนาศักยภาพองค์กร ด้านการพัฒนาการศึกษา ศาสนาและวัฒนธรรม ด้านการพัฒนาศักยภาพเมือง และการพัฒนาสังคมเป็นสุขและเศรษฐกิจชุมชน สามารถนำมาสรุปได้ ดังนี้

 5.1.2.1 ด้านการพัฒนาศักยภาพองค์กร จากการสัมภาษณ์ผู้รู้ (Key informants) เกี่ยวกับ การดำเนินงานตามยุทธศาสตร์กาพัฒนาของเทศบาลเมืองมหาสารคาม อำเภอเมือง จังหวัดมหาสารคามสรุปได้ว่าเทศบาลเมืองมหาสารคามได้ปรับปรุงถนนในชุมชนให้ใช้การได้ดีพอสมควรสร้างถนนคอนกรีตหรือลาดยางวางท่อระบายน้ำติดตั้งโคมไฟส่องสว่างตามสี่แยกและได้ให้ข้อเสนอแนะให้รีบดำเนินการด้านต่าง ๆที่กล่าวมาเกี่ยวข้องกับชีวิตประจำวันของประชาชนและให้มีการดูแลเรื่องความปลอดภัยโดยติดกล้องวงจรปิดที่มีคุณภาพ

 5.1.2.2 ด้านการพัฒนาการศึกษา ศาสนาและวัฒนธรรม จากการสัมภาษณ์ผู้รู้ (Key Informants) เกี่ยวกับการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามด้านนี้ สรุปได้ว่าเทศบาลเมืองมหาสารคาม มีการพัฒนาการศึกษา ศาสนาและวัฒนธรรม ได้รับความร่วมมือด้วยดีจากชุมชน เช่น การสนับสนุนให้วัดจัดกิจกรรมในวันสำคัญทางศาสนาสนับสนุนการอนุรักษ์วัฒนธรรมท้องถิ่นเป็นประจำและได้ให้ข้อเสนอแนะให้เร่งพัฒนาด้านการศึกษาโดยร่วมมือกับมหาวิทยาลัยในพื้นที่ และแจ้งให้ประชาชนทราบ

 5.1.2.3 ด้านการพัฒนาศักยภาพเมืองจากการสัมภาษณ์ผู้รู้ (Key Informants) เกี่ยวกับ การดำเนินงานตามยุทธศาสตร์กาพัฒนาของเทศบาลเมืองมหาสารคาม อำเภอเมือง จังหวัดมหาสารคามสรุปได้ว่าเทศบาลเมืองมหาสารคามได้ปรับปรุงถนนในชุมชนให้ใช้การได้ดีพอสมควรสร้างถนนคอนกรีตหรือลาดยางวางท่อระบายน้ำติดตั้งโคมไฟส่องสว่างตามสี่แยกและได้ให้ข้อเสนอแนะให้รีบดำเนินการด้านต่าง ๆที่กล่าวมาเกี่ยวข้องกับชีวิตประจำวันของประชาชนและให้มีการดูแลเรื่องความปลอดภัยโดยติดกล้องวงจรปิดที่มีคุณภาพ

 5.1.2.4 ด้านการพัฒนาสังคมเป็นสุข และเศรษฐกิจชุมชนจากการสัมภาษณ์ผู้รู้(Key informants)เกี่ยวกับ การดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามด้านนี้ สรุปได้ว่า เทศบาลเมืองมหาสารคาม ดำเนินงานด้านสุขภาพโดยรวมของประชาชนได้ระดับหนึ่ง เช่นการดูแลสุขภาพผู้สูงอายุการป้องกันยาเสพติด รวมถึงการจัดสถานที่จำหน่ายสินค้าตามสถานที่ต่าง ๆ และการจัดที่ขายอาหารราคาถูกและได้ให้ข้อเสนอแนะเรื่องการปรับปรุงความสะอาดอย่างจริงจัง

**5.2 อภิปรายผล**

 การวิจัยเรื่อง “ ความคิดเห็นของคณะกรรมการชุมชนต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม” ผู้วิจัยนำมาอภิปรายผลดังนี้

 **สมมติฐานที่ 1** ความคิดเห็นของคณะกรรมการชุมชนต่อการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคามอยู่ในระดับปานกลาง

 ผลการวิจัย พบว่า ความคิดเห็นของคณะกรรมการชุมชนต่อการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคามโดยรวมอยู่ในระดับปานกลาง ซึ่งเป็นไปตามสมมติฐานที่ตั้งไว้ทั้งนี้อาจเป็นเพราะว่าคณะกรรมการชุมชนอาจมีความคิดเห็นว่าเทศบาลเมืองมหาสารคามมีการดำเนินงานตามภารกิจที่เป็นปกติที่เคยปฏิบัติอย่างไรก็ปฏิบัติอย่างนั้น เช่น การเปิดโอกาสให้ประชาชนประเมินการบริหารงานของเทศบาลการพัฒนาความรู้บุคลากรในการให้บริการสมัยใหม่การอบรมบุคลากรเกี่ยวกับเศรษฐกิจอาเซียนรวมถึงการจัดอบรมบุคลากรเกี่ยวกับการใช้เทคโนโลยีสมัยใหม่ในการปฏิบัติงาน(ตารางที่ 4.3)นอกจากนั้นเทศบาลมีการดำเนินงานในสิ่งต่อไปนี้ไม่มาก เช่นการสนับสนุนให้โรงเรียนสังกัดเทศบาลเป็นฐานในการพัฒนาท้องถิ่นการสนับสนุนสถาบันการศึกษาในการเผยแผ่วัฒนธรรมระดับชาติ (ตารางที่ 4.4) รวมไปถึงการสนับสนุนการพัฒนาภูมิปัญญาท้องถิ่น จัดไฟฟ้าส่องสว่างตามถนนครบทุกสายรณรงค์ให้ประชาชนมีส่วนร่วมในการอนุรักษ์ทรัพยากรธรรมชาติ และสิ่งแวดล้อมวางท่อระบายน้ำภายในชุมชนอย่างทั่วถึงปรับปรุงถนนในชุมชนให้ใช้การได้ดี(ตารางที่ 4.5)นอกจากนั้นในบางเรื่อมีการดำเนินงานในระดับปานกลางเท่านั้น เช่น การส่งเสริมสุขภาพของคนในชุมชน เช่น การจัดอบรม เกี่ยวกับอาหาร ยารักษาโรคการส่งเสริมให้ประชาชนเป็นชุมชนเอื้ออาทร และ สมานฉันท์และการร่วมมือกับเจ้าหน้าที่ตำรวจในการป้องกัน และรักษาความปลอดภัยในชีวิต และทรัพย์สินของประชาชนเป็นต้น

 จากเหตุผลดังกล่าว ความคิดเห็นของคณะกรรมการชุมชนต่อการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคามจึงปรากฏผลโดยรวมอยู่ในระดับปานกลาง ผลการวิจัยสอดคล้องกับแนวคิดของ สุโท เจริญสุข (2554, น. 58) ที่ได้อธิบายไว้ว่าความคิดเห็นเป็นสภาพความรู้สึกทางด้านจิตใจที่เกิดจากประสบการณ์และการเรียนรู้ของบุคคลอันเป็นผลให้บุคคลมีความคิดต่อสิ่งใดสิ่งหนึ่งในลักษณะที่ชอบไม่ชอบหรือเฉย ๆ

 สอดคล้องกับผลงานวิจัยของ ประมวล เภตรา (2550 , น. 79) ที่ได้ศึกษาความคิดเห็นของคณะกรรมการชุมชนต่อการพัฒนาของเทศบาลตำบลเกษตรวิสัย อำเภอเกษตรวิสัย จังหวัดร้อยเอ็ด พบว่า การพัฒนาของเทศบาลตำบลเกษตรวิสัย อำเภอเกษตรวิสัย จังหวัดร้อยเอ็ด ตามความคิดเห็นของคณะกรรมการชุมชนอยู่ในระดับปานกลาง สอดคล้องกับผลงานวิจัยของ วาสนา วสิกรัตน์ (2550) ศึกษาความพึงพอใจของประชาชนต่อการดำเนินตามแผนยุทธศาสตร์การพัฒนาเทศบาลเมืองแสนสุขแบบบูรณาการตามแผนยุทธศาสตร์การพัฒนา 5 ปี ผลการวิจัยพบว่า ความพึงพอใจต่อการดำเนินงานตามแผนยุทธศาสตร์การพัฒนาโดยรวม พบว่า อยู่ในระดับปานกลาง สอดคล้องกับผลงานวิจัยของ นิตยา เขมะรัง (2554 , น.85-89 )ได้วิจัย ความคิดเห็นของประชาชนต่อการดำเนินงานตามยุทธศาสตร์การพัฒนาขององค์การบริหารส่วนตำบลลานสะแก อำเภอพยัคฆภูมิพิสัย จังหวัดมหาสารคามผลการวิจัยพบว่า ระดับความคิดเห็นของประชาชนต่อการดำเนินการตามยุทธศาสตร์การพัฒนา โดยรวมอยู่ในระดับปานกลาง สอดคล้องกับผลงานวิจัยของนิติศักดิ์ ปักษา (2554, น. 72) ได้วิจัย การดำเนินงานตามยุทธศาสตร์การพัฒนาขององค์การบริหารส่วนตำบลเกษตรวิสัย อำเภอเกษตรวิสัย จังหวัดร้อยเอ็ด ตามความคิดเห็นของประชาชน ผลการวิจัยพบว่าการดำเนินงานตามยุทธศาสตร์การพัฒนาขององค์การบริหารส่วนตำบลเกษตรวิสัย อำเภอเกษตรวิสัย จังหวัดร้อยเอ็ด ตามความคิดเห็นของประชาชน โดยรวมอยู่ในระดับพอใช้ และผลการวิจัยสอดคล้องกับจากการสัมภาษณ์ผู้รู้ (Key Informants) เกี่ยวกับการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามที่สรุปได้ว่า เทศบาลเมืองมหาสารคาม ได้มีการพัฒนาศักยภาพองค์กรอยู่ในเกณฑ์พอใช้ เป็นเรื่องเกี่ยวกับการพัฒนาด้านอาคารสถานที่และการให้บริการด้านความสะอาดรวมถึงการดำเนินงานด้านสุขภาพโดยรวมของประชาชนได้ระดับหนึ่ง เช่นการดูแลสุขภาพผู้สูงอายุการป้องกันยาเสพติด รวมถึงการจัดสถานที่จำหน่ายสินค้าตามสถานที่ต่าง ๆ และการจัดที่ขายอาหารราคาถูก

 **สมมติฐานที่ 2**  คณะกรรมการชุมชนที่มี เพศ อายุ ระดับการศึกษา และผู้อาศัยอยู่ตามเขตเลือกตั้งสมาชิกสภาเทศบาลต่างกัน มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม แตกต่างกัน ผลการวิจัยจำแนกตามข้อมูลทั่วไปของผู้ตอบแบบสอบถาม ปรากฏ ดังนี้

 1. เพศ คณะกรรมการชุมชนที่มีเพศต่างกัน มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวมไม่แตกต่างกันไม่เป็นไปตามสมมติฐานที่ตั้งไว้ทั้งนี้อาจเป็นเพราะการที่ประชาชนมีความคิดเห็นของต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม มากน้อยเพียงใดนั้น ไม่ได้ขึ้นอยู่กับว่าประชาชนเป็นเพศใด แต่ขึ้นอยู่กับการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม ว่าดำเนินการอย่างไรประชาชนไม่ว่าชายหรือหญิงก็เห็นอย่างนั้น ซึ่งเป็นไปตามที่กำหนดไว้ในแผนและโครงการ และระเบียบของราชการ เปิดโอกาสให้ประชาชนทั้งชาย และหญิงได้รับทราบอย่างเสมอภาคกัน ด้วยเหตุผลดังกล่าวจึงมีผลทำให้คณะกรรมการชุมชนที่มีเพศต่างกัน มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวมไม่แตกต่างกัน ผลการวิจัยสอดคล้องกับงานวิจัยของวาสนา วสิกรัตน์ (2550) ที่ได้ศึกษาความพึงพอใจของประชาชนต่อการดำเนินตามแผนยุทธศาสตร์การพัฒนาเทศบาลเมืองแสนสุขแบบบูรณาการตามแผนยุทธศาสตร์การพัฒนา 5 ปี ผลการเปรียบเทียบความพึงพอใจต่อแผนยุทธศาสตร์การพัฒนา จำแนกตาม เพศ พบว่า ไม่แตกต่างกัน ผลการวิจัยสอดคล้องกับงานวิจัยของอนุชิต โชติรัศมี (2554, น. 71) ที่ได้วิจัย ความคิดเห็นของประชาคมที่มีต่อการดำเนินงานตามยุทธศาสตร์การพัฒนาของเทศบาลตำบลงี้ว อำเภอเทิง จังหวัดเชียงรายผลการทดสอบสมมติฐาน พบว่า ประชาชนที่มีเพศ ต่างกัน มีความคิดเห็นของประชาคมที่มีต่อการดำเนินงานตามยุทธศาสตร์การพัฒนาของเทศบาลตำบลงี้ว อำเภอเทิง จังหวัดเชียงราย โดยรวมไม่แตกต่างกันสอดคล้องกับงานวิจัยของสุทัศน์ แก้วพิสุทธิ์ (2554, น. 75) ที่ได้วิจัยความคิดเห็นของประชาชน ที่มีต่อการดำเนินงานตามยุทธศาสตร์การพัฒนาของเทศบาลตำบลยางคราม อำเภอดอยหล่อ จังหวัดเชียงใหม่ ผลการการเปรียบเทียบความคิดเห็นต่อการดำเนินงานตามยุทธศาสตร์การพัฒนาของประชาชนที่เพศ ต่างกัน พบว่า โดยรวมไม่แตกต่างกันสอดคล้องกับงานวิจัยของ คำสี สืบเมืองซ้าย (2557: 67) ที่ได้วิจัยตามความคิดเห็นของประชาคมที่มีต่อการดำเนินงานตามยุทธศาสตร์การพัฒนาของเทศบาลตำบลหัวช้าง อำเภอจตุรพักตรพิมาน จังหวัดร้อยเอ็ด ผลการทดสอบสมมติฐาน พบว่า ประชาชนที่มีเพศ ต่างกันมีความคิดเห็นต่อการดำเนินงานตามยุทธศาสตร์การพัฒนาของเทศบาลตำบลหัวช้าง อำเภอ จตุรพักตรพิมาน จังหวัดร้อยเอ็ด โดยรวมไม่แตกต่างกัน

 2. อายุ คณะกรรมการชุมชนที่มีอายุต่างกัน มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวมไม่แตกต่างกันไม่เป็นไปตามสมมติฐานที่ตั้งไว้ เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 2 ด้าน คือด้านการพัฒนาการศึกษา ศาสนาและวัฒนธรรมและด้านการพัฒนาสังคมเป็นสุขและ เศรษฐกิจชุมชน การที่โดยรวมไม่แตกต่างกัน อาจเป็นเพราะการที่ประชาชน มีความคิดเห็นของต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม มากน้อยเพียงใดนั้น ไม่ได้ขึ้นอยู่กับว่าประชาชนมีอายุระดับใด เพราะประชาชนทุกระดับอายุล้วนได้รับทราบ และได้รับผลจากการพัฒนาโดยรวมอย่างเดียวกัน เมื่อมีการพัฒนาว่าดำเนินการอย่างไรประชาชนไม่ว่าอายุระดับใดก็เห็นอย่างนั้น แต่เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 2 ด้าน คือด้านการพัฒนาการศึกษา ศาสนาและวัฒนธรรมและด้านการพัฒนาสังคมเป็นสุขและ เศรษฐกิจชุมชนทั้งนี้อาจเป็นเพราะคณะกรรมการชุมชนที่มีอายุต่างกันอาจมีความคิดเห็น เกี่ยวกับการศึกษา ประเพณี วัฒนธรรม และการพัฒนาด้านเศรษฐกิจชุมชนต่างกัน โดยเฉพาะคนที่มีอายุมาก อาจได้รับอิทธิพลทางการศึกษา และภาวะเศรษฐกิจที่แตกต่างจากคนที่มีอายุน้อยกว่าผลการวิจัยสอดคล้องกับงานวิจัยของ สุทัศน์ แก้วพิสุทธิ์ (2554, น. 75) ที่ได้วิจัยความคิดเห็นของประชาชน ที่มีต่อการดำเนินงานตามยุทธศาสตร์การพัฒนาของเทศบาลตำบลยางคราม อำเภอดอยหล่อ จังหวัดเชียงใหม่ ผลการเปรียบเทียบความคิดเห็นต่อการดำเนินงานตามยุทธศาสตร์การพัฒนาของประชาชนที่มีอายุต่างกัน พบว่า โดยรวมไม่แตกต่างกันและสอดคล้องกับงานวิจัยของ ประมวล เภตรา (2550,น.79) ที่ได้ศึกษาความคิดเห็นของคณะกรรมการชุมชนต่อการพัฒนาของเทศบาลตำบลเกษตรวิสัย อำเภอเกษตรวิสัย จังหวัดร้อยเอ็ดที่พบว่าคณะกรรมการชุมชนที่มีอายุ 21-30 ปี มีความคิดเห็นในด้านเศรษฐกิจและด้านสังคมแตกต่างกันอย่างมีนัยสำคัญทางสถิติที่ระดับ.05 กับทุกกลุ่มอายุแต่เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 2 ด้าน คือด้านการพัฒนาการศึกษา ศาสนาและวัฒนธรรมและด้านการพัฒนาสังคมเป็นสุขและ เศรษฐกิจชุมชน

 3. ระดับการศึกษาคณะกรรมการชุมชนที่มีระดับการศึกษาต่างกัน มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวมไม่แตกต่างกันไม่เป็นไปตามสมมติฐานที่ตั้งไว้เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1ด้าน คือด้านการพัฒนาสังคมเป็นสุขและ เศรษฐกิจชุมชนการที่โดยรวมไม่แตกต่างกัน อาจเป็นเพราะประชาชน มีความคิดเห็นของต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม มากน้อยเพียงใดนั้น ไม่ได้ขึ้นอยู่กับว่าประชาชนมีการศึกษาระดับใด เพราะประชาชนทุกระดับการศึกษาล้วนได้รับทราบ และได้รับผลจากการพัฒนาโดยรวมอย่างเดียวกัน เมื่อมีการพัฒนาว่าดำเนินการอย่างไรประชาชนไม่ว่าการศึกษาระดับใดก็เห็นอย่างนั้นแต่เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1ด้าน คือด้านการพัฒนาสังคมเป็นสุขและ เศรษฐกิจชุมชนทั้งนี้อาจเป็นเพราะสภาพชุมชนแต่ละแห่งแตกต่างกัน เช่นชุมชนที่อยู่ในเมืองที่มีเศรษฐกิจหมุนเวียนดี แต่ชุมชนที่อยู่ห่าง เช่นบ้านแมด การหมุนเวียนทางเศรษฐกิจอาจไม่ดีเท่ากัน จึงทำให้คณะกรรมการชุมชนที่มีระดับการศึกษาต่างกันมีความคิดเห็นของต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม แตกต่างกัน ผลการวิจัยประเด็นนี้ สอดคล้องกับงานวิจัยของ ประมวล เภตรา (2550 , น.79) ที่ได้ศึกษาความคิดเห็นของคณะกรรมการชุมชนต่อการพัฒนาของเทศบาลตำบลเกษตรวิสัย อำเภอเกษตรวิสัย จังหวัดร้อยเอ็ดที่พบว่าคณะกรรมการชุมชนที่มีระดับการศึกษาต่างกัน มีความคิดเห็นต่อการพัฒนาของเทศบาลตำบลเกษตรวิสัย อำเภอเกษตรวิสัย จังหวัดร้อยเอ็ดอย่างมีนัยสำคัญทางสถิติที่ระดับ.05

 4. ผู้อาศัยอยู่ตามเขตเลือกตั้งสมาชิกสภาเทศบาลคณะกรรมการชุมชนที่มีอยู่อาศัยตามเขตเลือกตั้งสมาชิกสภาเทศบาลต่างกัน มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวมแตกต่างกันอย่างมีนัยสำคัญทางสถิติที่ระดับ .05 เป็นไปตามสมมติฐานที่ตั้งไว้ทั้งนี้อาจเป็นเพราะว่าการดำเนินงานของเทศบาลเมืองมหาสารคามในแต่ละเขตเลือกตั้งมีความแตกต่างกัน โดยเทศบาลอาจให้ความสำคัญ ในเขตเลือกตั้งที่ 2 มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม มากกว่า คณะกรรมการชุมชนที่มีอยู่อาศัยในเขตเลือกตั้งที่ 1 และเขตที่ 3 ทั้ง 4 ด้านเป็นต้นผลการวิจัยประเด็นนี้ไม่สอดคล้องกับผลการวิจัยของนิติศักดิ์ ปักษา (2554, น. 72)ได้วิจัย การดำเนินงานตามยุทธศาสตร์การพัฒนาขององค์การบริหารส่วนตำบลเกษตรวิสัย อำเภอเกษตรวิสัย จังหวัดร้อยเอ็ด ตามความคิดเห็นของประชาชน ผลการวิจัยพบว่า ตามความคิดเห็นของประชาชน จำแนกตามชุมชนที่อาศัยอยู่ พบว่า โดยรวมไม่แตกต่างกันทางสถิติที่ระดับ .05

**5.3 ข้อเสนอแนะ**

 สำหรับข้อเสนอแนะเกี่ยวกับการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคามเป็นข้อเสนอแนะ และข้อค้นพบ (Fact Findings) ดังต่อไปนี้

 5.3.1 ข้อเสนอแนะในการนำไปใช้

 5.3.1.1 วัตถุประสงค์ข้อที่ 1 เพื่อศึกษาระดับความคิดเห็นของคณะกรรมการชุมชนต่อการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคาม ผลการวิจัย พบว่า ความคิดเห็นของคณะกรรมการชุมชนต่อการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคาม โดยรวมอยู่ในระดับปานกลาง เมื่อพิจารณาเป็นรายด้าน พบว่า อยู่ในระดับปานกลาง 3 ด้าน ข้อเสนอแนะมีดังนี้

 1) ด้านการพัฒนาศักยภาพเมือง มีค่าเฉลี่ยน้อยกว่าด้านอื่น คือ ดังนั้น เทศบาลเมืองมหาสารคาม ควรรีบดำเนินงาน ตามยุทธศาสตร์การพัฒนาด้านนี้ โดยการดำเนินการระบายน้ำได้อย่างรวดเร็วกรณีน้ำท่วม นอกจากนั้นควรวางท่อระบายน้ำภายในชุมชนอย่างทั่วถึงและสร้างถนนคอนกรีตหรือลาดยางภายในชุมชนตามมาตรฐานของทางราชการ

 2) ด้านการพัฒนาสังคมเป็นสุขและ เศรษฐกิจชุมชน เทศบาลเมืองมหาสารคาม ควรรีบดำเนินงาน ตามยุทธศาสตร์การพัฒนาด้านนี้ โดยการดำเนินการเก็บรวบรวมขยะมูลฝอยและสิ่งปฏิกูลอย่างมีประสิทธิภาพส่งเสริมสนับสนุนอาชีพเสริมให้กับกลุ่มแม่บ้านใน ชุมชนและร่วมมือกับเจ้าหน้าที่ตำรวจในการป้องกัน และรักษาความปลอดภัยในชีวิต และทรัพย์สินของประชาชน

 3) ด้านการพัฒนาศักยภาพองค์กรเทศบาลเมืองมหาสารคาม ควรรีบดำเนินงาน ตามยุทธศาสตร์การพัฒนาด้านนี้ โดยเร่งการดำเนินการอบรมบุคลกรในการใช้ภาษาอังกฤษการใช้เทคโนโลยีสมัยใหม่ในการปฏิบัติงานและเศรษฐกิจอาเซียน

 **5.3.1.2 วัตถุประสงค์ข้อที่ 2** เพื่อเปรียบเทียบความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม ของคณะกรรมการชุมชน ที่มี เพศ อายุระดับการศึกษา และผู้อาศัยอยู่ตามเขตเลือกตั้งสมาชิกสภาเทศบาลต่างกัน

 1) เพศ พบว่า คณะกรรมการเพศชายมีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม น้อยกว่าเพศหญิง ดังนั้น เทศบาลจึงควรให้ความสนใจเป็นพิเศษแก่คณะกรรมการชุมชนเพศชาย เช่นการประชาสัมพันธ์ด้านการพัฒนาสังคมเป็นสุขและเศรษฐกิจชุมชนและการเชิญเข้าร่วมกิจกรรมที่เทศบาลจัดขึ้น

 2) อายุ พบว่า ความคิดเห็นของคณะกรรมการชุมชนอายุต่ำกว่า 40 ปี มีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวม อยู่ในระดับ ปานกลาง และมีค่าเฉลี่ย ต่ำที่สุด กว่ากลุ่มอื่น ดังนั้น เทศบาลควรให้โอกาสในการรับทราบการดำเนินงานของเทศบาลกับคณะกรรมการกลุ่มนี้มากขึ้น โดยเฉพาะอย่างยิ่งด้านการพัฒนาสังคมเป็นสุขและเศรษฐกิจชุมชน

 3) ระดับการศึกษา พบว่า ความคิดเห็นของคณะกรรมการชุมชนที่มีการศึกษาระดับอนุปริญญา/ปวส. และสูงกว่าต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวม อยู่ในระดับปานกลาง และมีค่าเฉลี่ยต่ำที่สุดใน3กลุ่มดังนั้น เทศบาลควรส่งเจ้าหน้าที่เยี่ยมเยือนคณะกรรมการชุมชนกลุ่มนี้ และชี้แจงการดำเนินงานของเทศบาลกับมากขึ้น โดยเฉพาะอย่างยิ่งด้านการพัฒนาสังคมเป็นสุขและเศรษฐกิจชุมชน

 4) ผู้อาศัยอยู่ตามเขตเลือกตั้งสมาชิกสภาเทศบาล เขตที่ 1 พบว่า ความคิดเห็นของคณะกรรมการชุมชนที่มีที่อยู่อาศัยตามเขตเลือกตั้งสมาชิกสภาเทศบาลมีความคิดเห็นต่อการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคาม โดยรวม อยู่ในระดับ ปานกลาง และมีค่าเฉลี่ย ต่ำที่สุด กว่ากลุ่มอื่น ดังนั้น เทศบาลควรมีการสำรวจ และประเมิน การดำเนินงานของเทศบาลเขตเลือกตั้งสมาชิกสภาเทศบาลเขตที่ 1 และนำมาสรุป เพื่อเตรียมการปรับปรุงการดำเนินงานตามยุทธศาสตร์การพัฒนาให้ดียิ่งขึ้น

 5) ประชาชนมีข้อเสนอแนะเกี่ยวกับการดำเนินงานตามยุทธศาสตร์การพัฒนาของเทศบาลเมืองมหาสารคาม อำเภอเมือง จังหวัดมหาสารคามที่มีค่าความถี่สูงสุดได้แก่ “ เทศบาลควรเร่งวางท่อระบายน้ำอย่างทั่วถึงเพื่อป้องกันน้ำท่วม”ดังนั้น เทศบาลควรเร่งดำเนินการในการวางท่อระบายน้ำอย่างทั่วถึงโดยเพิ่มงบประมาณ และเครื่องมือในการปฏิบัติงาน

 5.3.2 ข้อเสนอแนะในการวิจัยครั้งต่อไป

 เนื่องจากผลการวิจัยพบว่าความคิดเห็นของคณะกรรมการชุมชนต่อการดำเนินงาน ตามยุทธศาสตร์การพัฒนา ของเทศบาลเมืองมหาสารคาม อำเภอเมือง จังหวัดมหาสารคามด้านการพัฒนาศักยภาพเมือง มีค่าเฉลี่ยในระดับปานกลาง และมีค่าเฉลี่ยต่ำกว่าด้านอื่น ดังนั้นในการวิจัยครั้งต่อไปควรมีการวิจัย “แนวทางการ ดำเนินงาน ตามยุทธศาสตร์ด้านการพัฒนาศักยภาพเมือง”